बारग’ एनडिएफबि सोद्रोमाफोरा फोरमायनाय बायदिब्ला, बिथांमोनखौ थांनानै थानाय आरो जीउ खुंथायनि राहा खालामना होनायनि सायाव सावरायनाय जागोन होनना लिंहरनाय जादोंमोन। नाथाय बे मेलआव बेनि सोलाय बिथांमोनखौ थाबैनो मिरु सोरखार आरो रायजो सोरखारा  जिउ खुंनायनि राहा खालामना होनांगौ होनना बिबुंथि लाखिनानै भारत रक्षा मन्चआव हाबनायनि फर्म होनायनि उनावनो दुंहाव थासारि सोमजियो। भारत रक्षा मन्चआव हाबनायनि थाखाय फर्मखौ नुनानै बारग’ एनडिएफबिनि सोद्रोमाफोरा मेलाव थानाय दैदेनगिरिफोरखौ सोंथि खालामो आरो थगायनानै मेलआव लाबोदों होनना खुद्रि खाङो।